New Romantics

"New Romantics" (בעברית: "רוֹמַנְטִיקָנִים חֲדָשִׁים") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן החמישי שלה, 1989.<ref name=":1"></ref> השיר יצא לאור ב-23 בפברואר 2016, על ידי חברות התקליטים ביג משין רקורדס וריפבליק רקורדס, כסינגל השביעי והאחרון מתוך האלבום.<ref name=":1" /> סוויפט כתבה את השיר עם המפיקים שלו מקס מרטין ושלבאק. שם השיר מתייחס לתנועת הרומנטיקה החדשה משנות ה-80 של המאה ה-20, והוא מושפע ממוזיקת הגל החדש שאפיינה את התקופה הזו, תוך שהוא מאופין גם במוזיקת סינת'פופ שמושפעת גם היא משנות ה-80 של המאה ה-20. מבחינה לירית, הוא עוסק בהתגברות של סוויפט על שברון לב ובהתחלה חדשה. השיר יצא בהתחלה כסינגל שיווקי ב-3 במרץ 2015 על ידי חברת התקליטים ביג משין רקורדס, אך ב-23 בפברואר 2016 הוא יצא לאור כסינגל השביעי והאחרון מ-1989 על ידי חברות התקליטים ביג משין רקורדס וריפבליק רקורדס.

הווידאו קליפ של "New Romantics" מכיל קטעים מסיבוב ההופעות "The 1989 World Tour". הוא הופץ בהתחלה באפל מיוזיק ב-6 באפריל 2016, וכשבוע לאחר מכן הופץ ביוטיוב. הוא הגיע למקום ה-46 במצעד הבילבורד הוט 100, והגיע ל-40 העליונים במדינות כגון: פלנדריה, אוסטרליה וסקוטלנד. בארצות הברית ואוסטרליה הוא הגיע למעמד זהב. מבקרים רבים הביעו ביקורת על כך שהוא לא נמצא במהדורה הרגילה של 1989 והפנו ביקורת חיובית כלפי "האווירה התוססת והנמרצת שלו", כשרבים מהם טענו שהוא "בין השירים הטובים ביותר בקריירה שלה". לעומת זאת, היו מבקרים שהפנו ביקורת שלילית כלפי השיר וכינו אותו כ"נשכח".

בסוף 2019 מגזין רולינג סטון כלל אותו במקום ה-58 ברשימת "100 השירים הטובים ביותר של העשור השני של המאה ה-21".<ref></ref>

== הפקה והוצאה ==
מבחינה מוזיקלית, "New Romantics" מושפע מסינת'פופ של שנות ה-80 של המאה ה-20 ומתרחק ממוזיקת הקאנטרי, שאפיינה שירים רבים של סוויפט.<ref></ref> מכיוון שהיא רצתה להתקרב יותר לעולם מוזיקת הפופ, היא בחרה מפיקים מהסוגה המוזיקלית כמו מקס מרטין ושלבאק, שהיו שותפים לכתיבתו ולהפקתו.<ref></ref> מייקל אילברט וסם הולנד הקליטו את "New Romantics" באולפני MXM בסטוקהולם ובאולפני ההקלטות של קונוויי שבלוס אנג'לס, בסיועו של קורי בייס.<ref name=":2"></ref> המיקסינג שלו נעשה על ידי סרבן גניאה וג'ון האנס באולפני MixStar בווירג'יניה ביץ' והמאסטרינג נעשה על ידי טום קווין באולפני סטרלינג סאונד בניו יורק סיטי.<ref name=":2" />

"New Romantics" הוא אחת משלוש רצועות הבונוס של מהדורת הדלוקס של 1989, שהיו זמינות באופן בלעדי בטארגט ארצות הברית.<ref name=":5"></ref> בפברואר 2015 חשפה סוויפט כי היא תוציא את מהודרת הדלוקס גם לאייטונס, והוסיפה שאחת מהרצועות תצא כסינגל שיווקי רשמי מהאלבום.<ref name=":5" /> ב-3 במרץ 2015, הופץ השיר כסינגל שיווקי רשמי מהאלבום, על ידי חברת התקליטים ביג משין רקורדס ובעקבות כך הגיע למקום ה-71 במצעד הבילבורד הוט 100.<ref></ref> ב-26 בפברואר 2016 הופץ השיר כסינגל השביעי והאחרון מהאלבום, ובעקבות כך נשלח לשני פורמטים ברדיו האמריקאי על ידי חברות התקליטים ביג משין רקורדס וריפבליק רקורדס.<ref name=":11"></ref><ref></ref>

== מוזיקה ומילים ==

ב-"New Romantics" בדומה לשירים כמו "Style", "Shake It Off" ו-"All You Had to Do Was Stay" כולל בתוכו שימוש בסינתיסייזרים.<ref name=":3"></ref> שמו נגזר מההתייחסות לתנועת התרבות הרומנטית החדשה משנות ה-70 וה-80 של המאה ה-20.<ref></ref> מבקרים רבים ראו גם מבחינה מוזיקלית השפעות של מוזיקה משנים אלו ובשימוש בסוגות מוזיקליות כמו הגל החדש וסינת'פופ.<ref name=":6"></ref> היו גם מבקרים שראו בשיר השפעות של פופ, אלקטרו-פופ ואינדי מאותן השנים, אם כי היו שסברו שיש לו השפעות של מוזיקת הפופ מהמאה ה-21.<ref name=":7"></ref>

"New Romantics" עוסק בכך שסוויפט הציתה מחדש את התקוות והתשוקה שלה, לאחר שחוותה שברון לב.<ref name=":8"></ref><ref name=":4"></ref> אנה לשקביץ' מניו סטייטסמן הבחינה כי יש בשיר את דימוי הטירה שהופיע בשירים קודמים של סוויפט, כשהיא שרה: "מותק יכולתי לבנות טירה מכל הלבנים שנזרקו מסביבי" כאשר בניגוד לפעמים הקודמות, סוויפט לא השתמשה בדימוי של הטירה לדימוי מעולם האגדות.<ref></ref> אמילי יאהר מ-Stuff השוותה את מילותיו לאלו של "22", מכיוון ששניהם חוגגים "שמחות נעורים".<ref name=":4" /> קרל וילסון מסלייט טען שהשיר "מציג את יחסה החדש של סוויפט לרומנטיקה, בשונה משירים אחרים ב-1989 שדיברו על כאב ונקמה".<ref name=":3" /> ג'יימס פרמון השווה את מילותיו ל-"My Generation" של להקת המי.

== ביקורת ==
כלפי השיר הופנו ביקורות חיוביות. קורי בסלי מ-PopMatters ראתה בו ובשני השירים האחרים ממהדורת הדלוקס של 1989 ("Wonderland" ו-"You Are in Love") כשירים "הנועזים ביותר" באלבום, והוסיפה שהיא יכולה לעשות מוזיקה טובה יותר מכל אחד אחר.<ref name=":7" /> ורינדה ג'גוטה מפיצ'פורק תיארה את "New Romantics" כ"שיר גועש ואופורי, הלוכד את מהות האלבום".<ref name=":8" /> ג'וש דובוף ממגזין Vanity Fair מתח ביקורת מעורבת על ההחלטה לשים את השיר במהדורת הדלוקס של האלבום, וטען כי "New Romantics" היה צריך להיות השיר שסוגר את המהדורה הרגילה של 1989.<ref></ref> איימי קליף ממגזין Fact תיארה את מילותיו כ"בוגרות" והפנתה כלפיו ביקורת חיובית.<ref></ref>

רוב שפילד מרולינג סטון דירג את "New Romantics" במקום ה-2 ברשימת "השירים הטובים ביותר ל-2014" ותהה מדוע הוא נותר במהדורת הדלוקס של האלבום בלבד.<ref name=":6" /> בהמשך, שפילד דירג אותו כשיר השני הטוב ביותר בקריירה שלה.<ref name=":0"></ref> בנוסף לכך, דירגו אותו ברולינג סטון כשיר ה-58 הטוב ביותר בעשור השני של המאה ה-21.<ref name=":9"></ref> המבקרת בריטני ספאנוס תיארה אותו כ"סוג של טיהור נשמה המקל על רחבת הריקודים", והוסיפה שהוא "שיר הפופ הטוב ביותר שיכול להיות".<ref name=":9" /> מבקרים נוספים כמו אלכסיס פטרידיס מגרדיאן, האנה מילריאה מ-NME וג'יין סונג מ-Paste טענו גם הן שהשיר היה אמור להיות במהדורה הרגילה של האלבום.<ref></ref><ref></ref><ref></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 206 השירים של טיילור סוויפט, לפי דירוג
|2
|<ref name=":0" />
|-
|BuzzFeed
|167 השירים הטובים ביותר של טיילור סוויפט, לפי דירוג
|20
|<ref></ref>
|-
|NME
|השירים הטובים ביותר של טיילור סוויפט, לפי דירוג
|33
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|30
|<ref></ref>
|-
|Uproxx
|50 השירים הטובים ביותר של טיילור סוויפט, מדורגים
|23
|<ref></ref>
|-
|Vox
|15 השירים הטובים ביותר לשנת 2014
|1
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|83
|<ref></ref>
|}

== הצלחה מסחרית והופעה ==
השיר הגיע למקום ה-18 במצעד שירי הפופ של בילבורד, אך במצעד הבילבורד הוט 100 הגיע למקום ה-46 בלבד שם נשאר במשך שמונה שבועות.<ref></ref><ref></ref> השיר הגיע ל-40 העליונים במספר מדינות כגון: פלנדריה, סקוטלנד ואוסטרליה. הוא הגיע למעמד זהב בארצות הברית ואוסטרליה, על מכירות של למעלה מ-500,000 עותקים בראשונה ו-35,000 עותקים בשנייה.<ref></ref><ref></ref> בנוסף, הועמד בטקס פרסי בחירת הנוער 2016 בקטגוריית "שיר השנה – זמרת".<ref></ref>

ב-6 באפריל הוציאה סוויפט את הווידאו קליפ הרשמי של השיר לאפל מיוזיק.<ref></ref> בקליפ, נראים אוסף של קטעים מתוך סיבוב ההופעות "The 1989 World Tour", כולל קטעי מאחורי הקלעים וקטעי דיבור.<ref></ref> רבים ראו במהלך של סוויפט להוציא את הקליפ לאפל מיוזיק כהתרסה מכוונת כלפי ספוטיפיי.<ref></ref><ref></ref><ref name=":10"></ref> באותה התקופה סוויפט החליטה להחרים את המוזיקה שלה מרשתות סטרימינג המאפשרות לאנשים לשמוע מוזיקה בחינם ביניהן ספוטיפיי, בטענה ש"בעקבות כך, אותן החברות משלמות סכומים נמוכים לאמנים עבור המוזיקה שלהם", תוך כדי שציינת באופן ספציפי את ספוטיפיי. בהמשך, איימה להחרים גם את אפל מיוזיק מכיוון שלא נתנה תשלום לאמנים כאשר מאזינים שמעו את המוזיקה שלהם בתקופה בה קיבלו ניסיון חינם, אך בעקבות כך אפל מיוזיק שינו את המדיניות הזו, מה שהביא את סוויפט לתמוך בשירות.<ref name=":10" /> הקליפ הועלה באופן רשמי לערוץ ה-Vevo שלה ביוטיוב ב-13 באפריל 2016.<ref></ref>

סוויפט כללה את השיר ברשימת השירים של "The 1989 World Tour".<ref></ref> בנוסף לכך, הופיעה עימו בתחרות מרוצי מכוניות בארצות הברית ובאירוע מיוחד שהתרחש לפני משחק הספורבול.<ref></ref><ref></ref>

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "New Romantics" בוצע באצטדיון SoFi באינגלווד ב-9 באוגוסט 2023 יחד עם השיר "New Year's Day".<ref name=":122"></ref>

== קרדיטים וצוות ==
סוויפט מבצעת את "New Romantics" במהלך "[[The 1989 World Tour", 2015.]]
כל הקרדיטים שלהלן לקוחים מהערות האלבום של 1989.
;מיקומי הקלטה
* הוקלט באולפני ההקלטות של קונוויי (לוס אנג'לס, קליפורניה)
* המיקסינג נעשה באולפני MixStar (וירג'יניה ביץ', וירג'יניה)
* המאסטרינג נעשה בסטרלינג סאונד (ניו יורק)

;צוות

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000<small></small>
|-
!ארצות הברית (RIAA)
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|3 במרץ 2015
|הזרמת מוזיקה • הורדה דיגיטלית
|ביג משין
|style="text-align:center;"|<ref></ref>
|-
! rowspan="2" |ארצות הברית
| rowspan="2" |23 בפברואר 2016
|הזרמת מוזיקה • הורדה דיגיטלית
|ביג משין • ריפבליק
| style="text-align:center;" |<ref name=":1" />
|-
|רדיו להיטים עכשוויים
|ריפבליק
| style="text-align:center;" |<ref name=":11" />
|}

== New Romantics (Taylor's Version) ==
=== מיקומי שיא ===

== קישורים חיצוניים ==

== ביאורים ==

== הערות שוליים ==

קטגוריה:שירי 2014
קטגוריה:סינגלים מ-2016
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:וידאו קליפים שבוימו על ידי יונס אוקרלונד
קטגוריה:שירי סינת'-פופ אמריקאיים
קטגוריה:סינגלים בהוצאת ביג משין רקורדס